section_heading: Radnja
paragraph_text: Jack nastavlja pratiti Orlova, ali jednog dana otkriva Avi da je Yuri prodavač oružja. U prvi tren ona nastavlja zatvarati oči, ali tada joj Valentine pokaže novine u kojima piše kako su u svojoj kući ubijeni njeni roditelji. Kaže Avi da su joj roditelji ubijeni oružjem koje su ubojice nabavili od ljudi kao što je njezin muž. Ava se posvađa s Yurijem oko njegova posla; on joj obeća da će prestati. Počinje sa zakonskim poslovima u vezi eksploatacije dobara siromašnih zemalja, ali prigovara da su zarade male, a konkurencija velika. Šest mjeseci poslije, Baptiste i njegov sin dolaze u posjet Yuriju (na putu u Sjedište Ujedinjenih naroda na mirovne pregovore). Međutim, žele vidjeti i Yurija kako bi nabavili još oružja, a kad im Orlov kaže da se počeo baviti legalnim poslovima, Baptiste ga pridobiva velikim dijamantom. Yuri sa sobom povede i Vitalija, jer nikom drugom ne vjeruje. Vitalij mu kaže da je čist i da ima djevojku, ali ga Yuri uspijeva nagovoriti da ipak pođe s njim. Kupci su iz Sierra Leonea, gdje se Baptiste nada pomoći nasilnim pobunjenicima Revolucionarne ujedinjene fronte. No, tijekom posla, Vitalij postaje uznemiren: ugleda muškarce kako ubijaju majku i dijete u obližnjem selu s nenaoružanim civilima i kaže Yuriju da će njihovi kupci pobiti sve seljane čim im prodaju oružje. Počinje nagovarati Yurija da otkaže pošiljku. Yuri mu opet kaže da to nije njihova borba i pokuša ga uvjeriti da će netko drugi prodati oružje ako to ne budu oni; osim toga, i njih dvojica će biti ubijena ako pokušaju otkazati posao. Vitalij odglumi da se slaže. Međutim, uzima dvije granate, uništava pola njihove pošiljkem i ubija Baptisteova sina prije nego čuvari ubijaju njega. Yuri dobiva samo pola dijamanata zbog uništene robe, ali iako je uzrujan zbog bratove smrti, nastavlja sa svojim poslom.